মামলার তদন্ত কর্মকর্তা মিরপুর থানার এসআই মোয়াজ্জেম হোসেন জানান, গিয়াস উদ্দিন খুন হওয়ার ৪৮ ঘণ্টার মাথায় চৌকস পুলিশ অফিসার মিরপুর থানার তৎকালীন ওসি প্রয়াত মোহাম্মদ সালাহ উদ্দিন খান হত্যাকাণ্ডের রহস্য উন্মোচন ও আসামিদের গ্রেফতার করেন। দু’জন তদন্ত কর্মকর্তা পরিবর্তন হওয়ার পর মোয়াজ্জেম হোসেন মামলার তদন্তভার পান। সাক্ষ্য-প্রমাণ ও সিআইডির কাছ থেকে ফরেনসিক প্রতিবেদনের ভিত্তিতে গত বছরের জুলাই মাসের প্রথমদিকে আদালতে চার্জশিট দাখিল করেন। এখন মামলার সাক্ষ্য গ্রহণ চলছে।